Chetui azé de béh drougueu ha clinhuédeu é hès bet  gùelleit doh en devout recour doh er verh eurus Germénen. Ol er péh hun nès scrihuet amen nen dé meid aveit dégass chonge ag un nivér bras a viracleu aral e zou bet hanaùet mad, dré desteu, aveit bout gùir. Hellein e hrér larèt nen dès na droug na clinhued a bep kis de béhani nen devehé gùelleit en Eutru-Doué dré viracl eit gobér inourein er Vugulés humhl-men (sic) a bibrac, ha pedost perpet én un taul, én ur bedein hemb-quin pé én un douchein relégueu er Verh eurus. Ni e achihuou er péh hun nès de larèt ar guement-cé dré er puar miracl peré, goudé bout bet examinet a dost e zou bet cavet mad é Rom, hag en dès bet groeit dhun Tad santel er Pab hi disclériein eurus.